सिडनी : ऑस्ट्रेलिया ने दक्षिण अफ्रीका और भारत के खिलाफ होने वाली टी-20 सीरीज के लिए तेज गेंदबाज मिशेल स्टार्क और स्पिनर नाथन लियोन को आराम दिया है. ऑस्ट्रेलियाई टीम दक्षिण अफ्रीका के खिलाफ एकमात्र टी-20 17 नवंबर को गोल्ड कोस्ट में खेलेगी जबकि विराट कोहली की अगुवाई वाली भारतीय टीम के खिलाफ तीन टी-20 मैचों की सीरीज 21 नवंबर से शुरू होगी. इन दोनों सीरीज के लिए ऑस्ट्रेलिया ने गुरुवार को अपनी टीम घोषित की.